TANTÁRGYLEÍRÁS ÉS HETI TEMATIKA

	Tantárgy neve: Műhelygyakorlat kivitelezés, jelmez 1(BA)
	Kreditértéke: 3

	A tantárgy besorolása: kötelező törzsanyag

	A tantárgy elméleti vagy gyakorlati jellegének mértéke, „képzési karaktere” 
elmélet: 20%, gyakorlat: 80%

	A tanóra típusa[footnoteRef:1]: tervezési feladat műhelymunkában való feldolgozása, műhelyrajzok készítése, ruhakivitelezés [1:  Nftv. 108. § 37. tanóra: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc.] 

nyelve: magyar
Az adott ismeret átadásában alkalmazandó további módok, jellemzők[footnoteRef:2]:  [2:  pl. esetismertetések, szerepjáték, tematikus prezentációk stb.] 

szabászati szakrajzok és modellek tanulmányozása

	A számonkérés módja (koll. / gyj. / egyéb[footnoteRef:3]): gyakorlati  [3:  pl. folyamatos számonkérés, évközi beszámoló] 

Az ismeretellenőrzésben alkalmazandó további (sajátos) módok[footnoteRef:4]: ruhamodellezés [4:  pl. esettanulmányok, témakidolgozások, dolgozatok, esszék, üzleti, szervezési tervek stb. bekérése] 


	A tantárgy tantervi helye (hányadik félév): 3. félév

	Előtanulmányi feltételek: Látványtervezési alapismeretek jelmeztervezés 1-2, a félévek egymásra épülnek

	Tantárgyleírás: az elsajátítandó ismeretanyag tömör, ugyanakkor informáló leírása:

Gyakorlati jeggyel záruló műtermi gyakorlat, melynek során egy előadás, vagy mozgóképes műfajú produkció komplex jelmeztervezését kiegészítendő teljes műszaki dokumentáció elkészítése a feladat. 
A képzés során foglalkozunk anyagismerettel, továbbá korszerű anyagok releváns tulajdonságaival, teátrális lehetőségeivel. Az alapos anyagismeret tágítja a tervező mozgásterét. 

A kurzus másik fókusza a jelmezek napi színpadi rutinban való használhatósága, mely pontos tervezést és előkészítést kíván. Ugyanez filmes területen egyes öltözetek a történetnek megfelelően különböző stádiumokban való megjelenítését követeli meg. Az anyagok megmunkálása, jelmezek festéssel történő patinázása további jelentésrétegeket adhat az öltözetekhez.

A tervezési feladat része a jelmezek költségbecslése is, mely az egymásra épülő egyes munkafolyamatok átlátását és a pontos anyaghasználat meghatározását követeli meg a hallgatóktól. 

A féléves tervezési feladat minden szemeszterben jelmezkivitelezési feladattal egészül ki, ahol a hallgatók az adott tervezési tematikához kapcsolódóan kreatív jelmezalkotási módszerekkel ismerkednek meg. 
A kurzus egymásra épülő moduljaiban különböző jelmezkivitelezési technikák kerülnek fókuszba:
1. Szabászati alapok, szabásvonalak áthelyezési metódusai
2. Viselettörténeti korszakok szabászati megoldásai

A modellezési gyakorlatok a háromdimenziós formaalkotó tervezési folyamatokat segítik elő. Ebben a munkában szabász szakember segíti a hallgatókat.


	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	
Női ruha – Szabás szakrajz I-II.
Magyar Divatintézet, Göttinger Kiadó, 2002
Raktári száma: 59056

Construction for Fashion Design
Bloomsbury, London, 2017
ISBN 978-1-4725-3875-8

Pattern Magic 1-2-3
Laurence King Publishing, London, 2007
ISBN 978-1-85669-706-4

Zero Waste Fashion Design
Bloomsbury, London, 2019
ISBN 978-1-3500-9483-3

Sustainable Fashion and Textiles
Routledge, London and New York, 2014
ISBN 978-0-415-64455

Textiles and Fashion
Bloomsbury, London, 2014
ISBN 978-2-9404-9600-6

Textile Futures: Fashion, Design, Technology
Bloomsbury, New York, 2010
ISBN 978-1-84520-808-0

Textilepedia: The Complete Fabric Guide
Fashionary International Ltd 2021, Hongkong
ISBN 978-988-77110-9-4

Textil-, és ruhaipari anyag- és áruismeret
Magyar Divat Intézet Kft, Budapest, 1997
Raktári száma: 59056

	Féléves tematika hetekre lebontott rövid ismertetése

	
	1. hét
	Különböző szabászati módszerek ismertetése, milyen iskolák vannak - bevezető óra - méretvétel, ruha átmérése 

	2. hét
	Alapruha szerkesztése 

	3. hét
	Alapruha molinóból + varrás molinóból (utána egyedül befejezni) 

	4. hét
	Szabásvonalak áthelyezése 1. - negyedesben + alapruha befejezése 

	5. hét
	Szabásvonalak áthelyezése 2. - negyedesben - Divattervezői ruhák szabászati szerkezeti visszafejtése 1. 

	6. hét
	Ruhaujj szerkesztés a ruhához + varrás molinóból (utána egyedül befejezni) 

	7. hét
	Ruhaujjak modellezési típusai - negyedesben + ujj varrás befejezése 

	8. hét
	Szoknya szerkesztés + varrás molinóból (utána egyedül befejezni) 

	9. hét
	Szoknya típusok modellezése - negyedesben - Divattervezői ruhák szabászati szerkezeti visszafejtése 2. - hogyan épül fel a ruha (otthoni feladat a századforduló stílusából inspirálódott tervezett ruha szerkezeti kitalálása ezek alapján) 

	10. hét
	Tervezett ruha átbeszélése szabászatilag - alap szabásminták kiválasztása, modellezés 

	11. hét
	Modellezés az előző óra alapján 

	12. hét
	Jelmezkivitelezés 1. 

	13. hét
	Jelmezkivitelezés 2. 

	14. hét
	KIPAKOLÁS




	Tantárgy felelőse: Huszti Andrea

	Tantárgy oktatásába bevont oktató(k) és elérhetősége(ik): Huszti Andrea

	A tantárgy tanításának időpontja/helyszíne: Epreskert Szabászműhely, külső helyszínen jelmezműhelyekben, kedd 9:00-12:00

	Tantárgykódja: LÁA-MŰKJ01-26-C

	Felelős tanszéke: Látványtervező tanszék

	Képzési idő szemeszterekben: 3 félév

	Tanórák száma összesen: 52

	Tanulmányi követelmények: jelmeztervek kivitelezési rajzainak és a költségvetés önálló 
elkészítése, ruhakivitelezési feladat szakember segítségével

	Oktatási módszerek: elmélet és gyakorlat

	Javasolt tanulási módszerek: szabászati megoldások tanulmányozása, modellezés

	A hallgató egyéni munkával megoldandó feladatainak száma: tervezési koncepcióhoz tervek és műhelyrajzok készítése analóg és digitális technikákkal (10-20 kivitelezési rajz), 1-3 kivitelezett jelmez

	Felhasználható fontosabb technikai és egyéb segédeszközök: papír alapú tervezéshez szükséges rajzeszközök, illetve szoftverismeret (Photoshop, Indesign, Clo3D) és számítástechnikai eszközök (laptop, asztali gép, digitális rajztábla), szabóbaba, varrógép, szabásminta készítéshez szükséges eszközök

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): évfolyam létszám

